|  |
| --- |
| **OBRAZAC****sudjelovanja javnosti u internetskom savjetovanju o nacrtu odluke** **ili drugog općeg akta**  |
| Naziv nacrta odluke ili drugog općeg akta o kojem se provodi savjetovanje | *Odluka* *o određivanju djelatnosti koje se smatraju komunalnim djelatnostima* |
| Naziv upravnog odjela nadležnog za izradu nacrta  | Grad Senj, Jedinstveni upravni odjel |
| Obrazloženje razloga i ciljeva koji se žele postići donošenjem akta  | Donošenje ove odluke temelji se na odredbi članka 26. stavka 1. Zakona o komunalnom gospodarstvu („Narodne novine“ broj 68/18). Dana 04. kolovoza 2018. godine je stupio na snagu novi Zakon o komunalnom gospodarstvu - u daljnjem tekstu: Zakon, kojim su uređena načela komunalnog gospodarstva, obavljanje i financiranje komunalnih djelatnosti, građenje i održavanje komunalne infrastrukture, plaćanje komunalnog doprinosa i komunalne naknade, održavanje komunalnog reda i druga pitanja važna za komunalno gospodarstvo.Odredbom članka 22. Zakona utvrđene su komunalne djelatnosti kojima se osigurava održavanje komunalne infrastrukture, i to:1. održavanje nerazvrstanih cesta,2. održavanje javnih površina na kojima nije dopušten promet motornim vozilima,3. održavanje građevina javne odvodnje oborinskih voda,4. održavanje javnih zelenih površina,5. održavanje građevina, uređaja i predmeta javne namjene,6. održavanje groblja i krematorija unutar groblja,7. održavanje čistoće javnih površina,8. održavanje javne rasvjete.Odredbom članka 24. Zakona utvrđene su komunalne djelatnosti kojima se pojedinačnim korisnicima pružaju usluge nužne za svakodnevni život i rad na području jedinice lokalne samouprave (u daljnjem tekstu: uslužne komunalne djelatnosti) i to:1. usluge parkiranja na uređenim javnim površinama i u javnim garažama,2. usluge javnih tržnica na malo,3. usluge ukopa i kremiranja pokojnika u krematoriju unutar groblja,4. komunalni linijski prijevoz putnika,5. obavljanje dimnjačarskih poslova.Odredbom članka 26. Zakona utvrđeno je pod kojim uvjetima predstavničko tijelo jedinice lokalne samouprave može odlukom odrediti i drugu djelatnost koja se smatra komunalnom djelatnosti: ako se takvom djelatnošću kontinuirano zadovoljavaju potrebe od životnog značenja za stanovništvo na području jedinice lokalne samouprave, ako po svom sadržaju i značenju djelatnost predstavlja nezamjenjiv uvjet života i rada u naselju, ako je pretežno uslužnog karaktera i ako se obavlja prema načelima komunalnog gospodarstva.Člankom 34. Zakona propisano je da trgovačko društvo obavlja komunalne djelatnosti na temelju odluke o povjeravanju obavljanja komunalnih djelatnosti koju donosi predstavničko tijelo jedinice lokalne samouprave odnosno predstavnička tijela više jedinica lokalne samouprave u slučaju u kojem više jedinica lokalne samouprave obavljanje jedne ili više komunalnih djelatnosti organizira zajednički. Navedena odluka sadrži: tvrtku društva kojem se povjerava obavljanje komunalne djelatnosti, komunalne djelatnosti čije se obavljanje povjerava, rok na koji se povjerava obavljanje komunalnih djelatnosti i obveze društva prema osnivaču.Istom odredbom je regulirano da trgovačko društvo koje uz povjerenu komunalnu djelatnost obavlja i drugu djelatnost od općeg interesa i/ili tržišnu gospodarsku djelatnost mora računovodstvene poslove za te djelatnosti obavljati odvojeno.Odredbom članka 48. stavka 2. Zakona je propisano da predstavničko tijelo jedinice lokalne samouprave odlukom određuje komunalne djelatnosti koje se na njezinu području mogu obavljati na temelju ugovora, a koje se financiraju isključivo iz njezina proračuna.Odredbom članka 44. Zakona o komunalnom gospodarstvu propisano je da se koncesijom može steći pravo obavljanja komunalnih djelatnosti i pravo korištenja komunalne infrastrukture radi obavljanja komunalnih djelatnosti:1. pružanja usluge parkiranja na uređenim javnim površinama i u javnim garažama,2. pružanje usluga javnih tržnica na malo,3. komunalnog linijskog prijevoza putnika,4. obavljanje dimnjačarskih poslova,5. održavanje javne rasvjete.Predstavničko tijelo jedinice lokalne samouprave, u skladu sa Zakonom o komunalnom gospodarstvu, odlukom određuje komunalne djelatnosti koje se obavljaju na temelju koncesije.Predstavničko tijelo jedinice lokalne samouprave, u skladu sa Zakonom o komunalnom gospodarstvu, davatelj je koncesije.Na sva pitanja u vezi s koncesijama, uključujući i pitanje načina obračuna naknade za koncesiju, koja nisu uređena zakonom o komunalnom gospodarstvu, na odgovarajući se način primjenjuju propisi kojima se uređuju koncesije.Nadalje, člankom 133. Zakona propisano je, između ostalog, da će jedinice lokalne samouprave uskladiti opće akte s novim Zakonom u roku od šest mjeseci od dana stupanja na snagu istoga.Slijedom svega navedenoga, a radi usklađenja sa novom zakonskom regulativom predlaže se donošenje navedene odluke |
| **Razdoblje internetskog savjetovanja****10.12.2018. - 20.12.2018.** |
| Ime i prezime osobe odnosno naziv predstavnika zainteresirane javnosti koja daje svoje mišljenje, primjedbe i prijedloge na predloženi nacrt |  |
| Interes koji zastupate, odnosno kategorija i brojnost korisnika koje predstavljate |  |
| Načelne primjedbe i prijedlozi na predloženi nacrt akta s obrazloženjem |  |
| Primjedbe i prijedlozi na pojedine članke nacrta prijedloga akta s obrazloženjem |  |
| Ime i prezime osobe (ili osoba) koja je sastavljala primjedbe i prijedloge ili osobe koja predstavlja zainteresiranu javnost, e-mail ili drugi podaci za kontakt |  |
| Jeste li suglasni da se ovaj obrazac s imenom/ nazivom sudionika savjetovanja objavi na internetskoj stranici Grada Senja? **(odgovorite sa DA ili NE)** |  |
| Datum dostavljanja |  |

**Važna napomena:**

**Popunjeni obrazac dostaviti putem e-pošte na adresu:**

**procelnik@senj.hr**

 **zaključno sa 20.12.2018.**

 **Po završetku savjetovanja, sve pristigle primjedbe/prijedlozi bit će javno dostupni u Izvješću na službenim Internet stranicama Grada Senja** [**www.senj.hr**](http://www.senj.hr)

**Anonimni, uvredljivi i irelevantni komentari neće se objaviti.**